text: [{"text_idx": "#000000", "text": "A\u00f0alfundafra\u0301grei\u00f0ing og a\u0301rsfra\u0301grei\u00f0ing fyri 2021\nA\u0301rsfra\u0301grei\u00f0ing 2019 fra\u0301 forkvinnuni i\u0301 ADHD-felagnum."}, {"text_idx": "#000002", "text": "Julia fekk fyrstu ADHD-vi\u00f0urkenningina 2020"}, {"text_idx": "#000004", "text": "Ta\u00f0 eru so no\u0301gv go\u0301\u00f0 og dugnalig fo\u0301lk\u201a i\u00f0 brenna fyri og gera eitt o\u0301tru\u0301\u00f0liga gott og li\u0301vsvigtugt arbei\u00f0i fyri ADHD i\u0301 F\u00f8royum.\nFyri at vi\u0301sa okkara takksemi, sum avvarandi og havandi ADHD, vilja vit hei\u00f0ra einum perso\u0301ni, i\u00f0 hevur gj\u00f8rt naka\u00f0 heilt serligt fyri ADHD i\u0301 no\u0301gv a\u0301r."}, {"text_idx": "#000005", "text": "Julia hevur starvast sum sju\u0301krar\u00f8ktarfr\u00f8\u00f0ingur a\u0301 psykiatriska deplinum i\u0301 fleiri a\u0301r. Fyrst a\u0301 seingjardeildini P40 og seinri i\u0301 barna- og ungdo\u0301mspsykiatriini, har hon hevur hja\u0301lpt fleiri b\u00f8rnum og familjum teirra.\nEftir n\u00f8krum a\u0301rum fo\u0301r Julia at arbei\u00f0a i\u0301 vaksnapsykiatriini at taka s\u00e6r av ADHD-\u00f8kinum burturav.\nHon var vi\u00f0 til at byggja upp ta\u00f0, sum vit i\u0301 dag kenna sum ADHD-toymi\u00f0, og hevur i\u0301 si\u0301num arbei\u00f0i kunna\u00f0 f\u00f8royingar um ADHD.\nStarvsfelagar, i\u00f0 hava starvast saman vi\u00f0 Juliu, grei\u00f0a fra\u0301, at ho\u0301ast mann ikki tosa\u00f0i so no\u0301gv um ADHD ta\u0301 og ikki r\u00e6ttiliga visti, hvat ta\u00f0 var, so merktu tey ty\u0301\u00f0iliga a\u0301 Juliu, at hennara hjartama\u0301l var at seta sjo\u0301neykuna a\u0301 ADHD \u2013 at gera fo\u0301lk tilvita\u00f0 \u2013 at vi\u00f0urkenna diagnosuna."}, {"text_idx": "#000006", "text": "Eisini hava vit hoyrt fra\u0301 fo\u0301lki vi\u00f0 ADHD og avvar\u00f0andi teirra, at Julia hevur gj\u00f8rt sto\u0301ran mun i\u0301 li\u0301vi teirra vi\u00f0 o\u0301troyttilig at hava undirvi\u0301st, ra\u0301\u00f0givi\u00f0 og vegleitt tey.\nI\u0301 ADHD-felagnum hava vit eisini merkt hennara eldhuga. Hon hevur veitt okkum og \u00f8\u00f0rum stovnum fakligt innlit, hevur luttiki\u00f0 og hildi\u00f0 framl\u00f8gur a\u0301 okkara tilt\u00f8kum\u201a og sum sparringspartnari er hon sera ga\u0301vumild at vitanardeila.\nADHD-felagi\u00f0 takkar Juliu fyri at hava givi\u00f0 diagnosuni vi\u00f0urkenning \u00f8ll hesi a\u0301rini."}]